CELEX: C2007/140/44
Language: sl
Date: 2007-06-23 00:00:00
Title: Zadeva T-103/07: Tožba, vložena 2. aprila 2007 – Fratex Indústria e Comércio proti UUNT – USA Track & Field (TRACK & FIELD USA)

23.6.2007   
            
            
               SL
            
            
               Uradni list Evropske unije
            
            
               C 140/25
            
         Tožba, vložena 2. aprila 2007 – Fratex Indústria e Comércio proti UUNT – USA Track & Field (TRACK & FIELD USA)
   (Zadeva T-103/07)
   (2007/C 140/44)
   Jezik, v katerem je bila tožba vložena: portugalščina
   Stranke
   
      Tožeča stranka: Fratex Indústria e Comércio, Lda. (São Paulo, Brazilija) (zastopnik: B. Braga da Cruz, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: USA Track & Field, Inc.
   Predlogi tožeče stranke
   
               —
            
            
               naj se razveljavi odločba četrtega odbora za pritožbe UUNT z dne 18. januarja 2007 (zadeva št. R 1061/2005-4);
            
         
               —
            
            
               posledično naj se UUNT naloži zavrnitev registracije znamke Skupnosti št. 168088 za proizvode iz razreda 25;
            
         
               —
            
            
               naj se UUNT naloži plačilo stroškov postopka.
            
         Tožbeni razlogi in bistvene trditve
   
      Prijavitelj znamke Skupnosti: USA Track & Field, Inc.
   
      Zadevna znamka Skupnosti: Mešana znamka USA TRACK & FIELD
   
      Imetnik znamke ali znaka, navajanega v postopku z ugovorom: Tožeča stranka
   
      Znamka ali znak, navajan v postopku z ugovorom: TRACK & FIELD
   
      Odločba oddelka za ugovore: Ugovoru se ugodi
   
      Odločba odbora za pritožbe: Ugoditev pritožbi USA Track & Field, Inc.
   
      Navajani tožbeni razlogi: Tožeča stranka trdi, da izpodbijana odločba krši člen 8(1)(b) Uredbe št. 40/94 (1), ker zaradi sočasnega obstoja obeh zadevnih znakov na trgu, ki oba vsebujeta izraz TRACK & FIELD, obstaja verjetnost, da bodo potrošniki zmedeni. Proizvodi, ki jih označujeta zadevna znaka, so identični in tudi če ne obstaja verjetnost zmede v strogem smislu, še vedno obstaja verjetnost povezovanja s prejšnjo znamko, ki je zajeta z verjetnostjo zmede na podlagi člena 8(1)(b) in fine te uredbe.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str.1).